قلات (تلار حوالکارفیض نیچاری) قلات اٹ 2دہائی آن پد سڑک آتا تعمیر و بلیک ٹاپ نا کاریم بنا کرے ہراکہ ترندی اٹ برجاءِ‘ وزیراعلیٰ بلوچستان جام کمال خان نا خصوصی فنڈ آن قلات شار و خلقی علاقہ غاتا روڈ آتے جوڑ کننگ انگ ءِ‘ سڑک آتا جوڑ مننگ آن الس ءِ سفر اٹ آسودہی مریک‘ داکان مست قلات نا سڑک آک پنوک ئسر اوفتیا سفر مننگ کتوکہ ہڑدے شکست آک مسرہ وخت اس کہ الس بھاز فریشان ئس۔ وزیراعلیٰ بلوچستان جام کمال خان قلات نا دورہ ناوخت آ سڑک آتے جوڑ کننگ کن تینا خصوصی فنڈ آن 20 کروڑ روپئی نا پڑو کریس داسہ ہموڑا عملی وڑ اٹ کاریم برجاءِ۔ السی تپّہ غاک پارینو کہ مخلص آ افسر آتا ایمانداری و علاقہ تون مہر کس آن ڈکوک اف ہرانا اندازہ نا کاریم تا آب آن مننگ کیک‘ او پاریرکہ قلات نا الس افسر آتا کاریم آن است جم ءِ۔
